**ΕΝΟΤΗΤΑ 21η. Κείμενο Αναφοράς: Μάρκος Αυρήλιος, Τὰ εἰς ἑαυτόν, 4.3**

**Ασκήσεις κατανόησης του κειμένου αναφοράς**

1. Να χαρακτηριστούν οι παρακάτω προτάσεις ως Σωστές ή Λανθασμένες και να αιτιολογήσετε με βάση το κείμενο την επιλογή σας:

α) Η αναδίπλωσή στον εαυτό μας είναι ιδιωτική υπόθεση.

β) Πουθενά δεν μπορεί ο άνθρωπος να βρει ηρεμία και γαλήνη.

γ) Η καταφυγή στον εαυτό μας συμβάλει και στην ανανέωσή του:

δ) Ο Μάρκος Αυρήλιος μας προτρέπει να αποσυρθούμε από τα εγκόσμια.

1. Ποιες προτροπές διατυπώνει στο Κείμενο Αναφοράς ο Μάρκος Αυρήλιος. Να τις καταγράψετε.

**Ασκήσεις ερμηνευτικές**

1. Πώς αντιλαμβάνεστε την έννοια της εὐκοσμίας στο Κείμενο Αναφοράς;
2. Με ποιο τρόπο η ἀναχώρησις που προτείνει ως στάση ζωής ο Μάρκος Αυρήλιος συνδέεται με την αυτογνωσία που είχε προτείνει ο Σωκράτης;

**Ασκήσεις λεξιλογικές**

1. Να γράψετε από μία φράση στη νέα ελληνική για τις παρακάτω λέξεις της κειμένου όπου διατηρείται η αρχαιοελληνική σημασία: ἀγροικίας, αἰγιαλούς, ὅρη, βραχέα, λύπην.

**Ασκήσεις παραλλήλων κειμένων**

1. Αφού μελετήσετε το παρακάτω κείμενο και με βάση το Κείμενο Αναφοράς να εξηγήσετε με ποιο τρόπο κατά τους Στωικούς ο άνθρωπος οφείλει να συμπεριφέρεται απέναντι στις εξωτερικές περιστάσεις και καταστάσεις;

*Θυμήσου ότι πρέπει να συμπεριφέρεσαι σαν να συμμετείχες σε κάποιο συμπόσιο. Ο δίσκος καθώς περιφέρεται φτάνει και μπροστά σου; Άπλωσε το χέρι και σερβιρίσου διακριτικά. Περνά και φεύγει; Μην τον κρατάς. Δεν έφτασε ακόμη; Μην απλώνεις ως εκεί πέρα την επιθυμία σου, αλλά περίμενε μέχρι να φτάσει σε σένα. Το ίδιο να συμπεριφέρεσαι προς τα παιδιά σου, προς τη σύζυγό σου, προς τα αξιώματα, προς τον πλούτο· και κάποια μέρα θα αξιωθείς να παρευρεθείς στο ίδιο συμπόσιο με τους θεούς. Αν δε, παρότι σου προσφερθούν διάφορα, δεν τα πάρεις, αλλά τα καταφρονήσεις, τότε όχι μόνο θα παρευρεθείς στο ίδιο συμπόσιο με τους θεούς, αλλά θα εξουσιάζεις μαζί τους. Αυτό έκαναν ο Διογένης, ο Ηράκλειτος και οι όμοιοί τους, και επάξια ήταν και αποκαλούνταν θείοι άνδρες*.

Ἐπίκτητος, Ἐγχειρίδιον, 15

1. Αφού μελετήσετε το παρακάτω κείμενο και με βάση το Κείμενο Αναφοράς να εξηγήσετε τη φράση «τὴν δὲ εὐμάρειαν οὐδὲν ἄλλο λέγω ἢ εὐκοσμίαν»

*Η αιτία των παθών, δηλαδή της ασυμφωνίας και της δυστυχίας, είναι η αποτυχία να ακολουθήσουμε το πνεύμα εντός μας, που συγγενεύει και έχει την ίδια φύση με το πνεύμα που κυβερνά ολόκληρο τον κόσμο· αντ' αυτού παρεκκλίνουμε και μας παρασύρει το κατώτερο και το ζωώδες πνεύμα (...) έχει πρωταρχική σημασία το να μην παρασυρόμαστε ούτε στο ελάχιστο από το άλογο, κακοδαίμον και άθεο μέρος της ψυχής*.

Ποσειδώνιος, όπως τον παραθέτει ο Γαληνός Ι.Π.Δ. 5.6.4-5

Πηγές:

<https://akisambelas.files.wordpress.com/2020/02/fakelos_ylikou_g_lyk_d.e._20-22.pdf>